தேவராயனதுர்கம்

தேவராயனதுர்கம் (Devarayanadurga) என்பது இந்தியாவின் கர்நாடக மாநிலத்தின் தும்கூர் மாவட்டத்தில் அமைந்துள்ள ஒரு கோயில் நகரமும், மலைவாழிடமும் ஆகும். இங்கு காடுகளால் சூழப்பட்டுள்ளன மலையின் மேலே யோகநரசிம்மருக்கும் அடிவாரத்தில் போகநரசிம்மருக்கும் அமைந்துள்ள கோயில்கள் உட்பட பல கோயில்கள் இங்கு உள்ளன. யோகநரசிம்மரின் கோயில் மலையில் 1204 மீட்டர் உயரத்தில் உள்ளது. 

தேவராயனதுர்கம் என்றால் கன்னடத்தில் "தேவராயரின் கோட்டை" என்று பொருளாகும். மைசூர் ஆட்சியாளர் சிக்க தேவராச உடையார் இப்பகுதியைச் சுற்றி கோட்டை அமைத்ததால் இப்பகுதிக்கு அவரின் பெயரிடப்பட்டது. இந்த இடம் பேய்கள் நடமாட்டம் உள்ள பகுதியாக பலர் நினைக்கின்றனர். 

 அமைவிடம் 
தேவராயனதுர்கம் தும்கூர் நகரத்திலிருந்து 15 கிலோமீட்டர் (9 மைல்) தொலைவில், 3,940 அடி உயரத்திலும்,   கர்நாடகாவின் தலைநகரான பெங்களூரு நகரத்திலிருந்து சுமார் 73 கிலோமீட்டர் (45 மைல்) தொலைவிலும் அமைந்துள்ளது.

 மேலும் காண்க 
 நாமத சிலுமே

 மேற்கோள்கள் 

பகுப்பு:Coordinates on Wikidata
பகுப்பு:தும்கூர் மாவட்டம்